ചോദ്യംചെയ്യലിനിടെ പൊട്ടിക്കരഞ്ഞ് ആര്യന് നാല് വര്ഷമായി ലഹരി ഉപയോഗിക്കുന്നു, ഷാരുഖുമായി ഫോണില് സംസാരിച്ചു Latest നാലു വര്ഷമായി ലഹരി ഉപയോഗിക്കുന്നുണ്ടെന്ന് ആഡംബര കപ്പലിലെ ലഹരിവിരുന്നിനിടെ അറസ്റ്റിലായ ആര്യന് ഖാന്. നര്കോട്ടിക്സ് കണ്ട്രോള് ബ്യൂറോയുടെ എന്സിബി ചോദ്യം ചെയ്യലിലാണ് ആര്യന്റെ വെളിപ്പെടുത്തല്. മണിക്കൂറുകള് നീണ്ട ചോദ്യംചെയ്യലിനിടെ എന്.സി.ബി. ഉദ്യോഗസ്ഥര്ക്ക് മുന്നില് ആര്യന് ഖാന് പൊട്ടിക്കരഞ്ഞതായും റിപ്പോര്ട്ടുകളുണ്ട്. ബ്രിട്ടനിലും ദുബായിലും താമസിച്ചിരുന്ന സമയത്ത് ലഹരിമരുന്ന് ഉപയോഗിച്ചിരുന്നതായും ആര്യന് അന്വേഷണ ഉദ്യോഗസ്ഥരോട് പറഞ്ഞു. ആര്യന് ഖാന് പിതാവ് ഷാറുഖ് ഖാനുമായി ഫോണില് സംസാരിച്ചു. നിയമനടപടികളുടെ ഭാഗമായി ലാന്ഡ് ഫോണില് നിന്ന് 2 മിനിറ്റ് സംസാരിച്ചതായി എന്സിബി ഉദ്യോഗസ്ഥര് പറഞ്ഞു. ഞായറാഴ്ച ആഡംബര കപ്പല് കോര്ഡിലിയയില് എന്സിബി ഉദ്യോഗസ്ഥര് നടത്തിയ പരിശോധനയിലാണ് ആര്യന് ഉള്പ്പെടെ എട്ടുപേര് അറസ്റ്റിലായത്. ആര്യന്റെ സുഹൃത്ത് അര്ബാസ് മെര്ച്ചന്റ്, മോഡലും നടിയുമായ മുണ്മുണ് ധമേച്ഛ, ഇസ്മീത് സിങ്, മൊഹക് ജസ്വാല്, ഗോമിത് ചോപ്ര, നുപുര് സരിഗ, വിക്രാന്ത് ഛോക്കാര് എന്നിവരാണ് അറസ്റ്റിലായത്. ഇവരില്നിന്ന് കൊക്കെയ്നും ഹാഷിഷും ഉള്പ്പെടെയുള്ള ലഹരിമരുന്നുകളും പിടിച്ചെടുത്തു. English Summary : aryan khan cried during questioning and consuming drugs for 4 years sources